Yrjö Tähtelä

Yrjö Juhani Tähtelä (9. maaliskuuta 1936 Helsinki – 9. tammikuuta 2025 Helsinki)Kuolinilmoitus. Helsingin Sanomat 23.3.2025, s. B 20. oli suomalainen näyttelijä, ohjaaja ja toimittaja. Hän esiintyi Helsingissä eri teattereissa ja kuului myös Kellariteatterin nuoriin näyttelijöihin 1950-luvulla.

 Ura 

Romanitaustainen Tähtelä suoritti Teatterikorkeakoulun vuosina 1960–1963 ja näytteli 1960-luvulla muun muassa Maunu Kurkvaaran ja Eino Ruutsalon kokoillan- ja lyhytelokuvissa. Tähtelä näytteli miespääosat Ruutsalon elokuvissa Hetkiä yössä (1961) ja Tuulinen päivä (1962) sekä Kurkvaaran elokuvassa Raportti eli balladi laivatytöistä (1964). Hän näytteli myös useissa muissa Kurkvaaran 1960-luvun elokuvissa. Alun perin näyttelijäuransa alkuaikoina hän tuli tunnetuksi television sarjanäytelmässä Naapurilähiö ja myöhemmin televisiosarjassa Tavataan Karppisilla. Tähtelä esiintyi monissa Televisioteatterin näytelmissä ja muutamissa Spede Pasasen elokuvissa.

Tähtelä perusti rekisteröimättömän tuotantoyhtiön, Tähtelä-Filmi Oy:n, vuonna 1962, joka tuotti vain kaksi pitkää elokuvaa. Tähtelä tuotti ja näytteli pääosat lääkärielokuvassa Varjostettua valoa (1962) ja musiikkiaiheisessa elokuvassa Topralli (1966), jonka Tähtelä myös ohjasi. Topralli sai murska-arvostelut, mutta viime vuosina sitä on pyydetty elokuvafestivaaleille muun muassa Ouluun, Turkuun, Imatralle ja Joensuuhun. Sittemmin kriitikkoarviot ovat ryhtyneet jopa ylistämään elokuvaa. Topralli sai kesällä 2008 televisioensi-iltansa ja samana vuonna se julkaistiin DVD-levynä.

Vuonna 1976 Tähtelä näytteli ulkoasiainministeri Carl Enckelliä suomalais-neuvostoliittolaisessa elokuvassa Luottamus ja neljä vuotta myöhemmin elokuvassa Tulitikkuja lainaamassa. Luottamus oli Fennada-Filmin ja neuvostoliittolaisen Lenfilmin yhteistuotanto, ja Tulitikkuja lainaamassa oli Suomi-Filmin ja Mosfilmin yhteistuotanto. 1970-luvulla Tähtelä näytteli yhdessä Anneli Saulin kanssa ruotsalaisen Johan Bergenstråhlen elokuvassa Baltutlämningen (eng. A Baltic Tragedy, 1970). Vuonna 1986 Tähtelä näytteli diakonia suomalais-saksalaisessa yhteistuotannossa Eläköön itsemurhaaja.

Tähtelä toimi vuosina 1985–1990 Yleisradion vapaana toimittajana aluksi kolmen ja puolen vuoden ajan Kiinassa ja tämän jälkeen jatkoi itsenäistä raportointiaan Ylelle noin kahden vuoden ajan Vietnamista. Persianlahden sodan aikana Tähtelä raportoi usean vuoden ajan Kairosta Lähi-idän tapahtumista Ylelle ja myöhemmin MTV:lle.

Hänet on haudattu Hietaniemen hautausmaalle Helsinkiin.

 Filmografia näyttelijänä 
 Vuosi Nimi Rooli 1958  Niskavuoren naiset  tanssiva nuori mies (kreditoimaton) Pieni luutatyttö  Tane (kreditoimaton) Sven Tuuva  sotilaspalvelija (kreditoimaton) 1959  Sampo  nuori mies hääjuhlissa (kreditoimaton) 1960  Autotytöt  rekkakuski 1961  Kaasua, komisario Palmu!  nuori mies Metropolissa Rakas...  poika vappuhipoissa Minkkiturkki  teekkari Hetkiä yössä  yövartija, ”Kristus” Oksat pois...  2. toimittaja Kultainen vasikka  upseerin apulainen (kreditoimaton) 1962  Varjostettua valoa  tohtori Kaarlo Arras Tuulinen päivä  Matti Kivekäs Tie pimeään  uhoava humalainen hipoissa 1964  Naiset  Ralf Raportti eli balladi laivatytöistä  toimittaja Ilmari Niemelä 1965  Kielletty kirja  Kaj, nuori pappi Laituri  Arto Vaaksa vaaraa  Ripa, rikollinen 1966  Topralli  sotaharjoituksiin osallistuvan kapteenin ääni (jälkiäänitysääni) 1968  Miljoonaliiga  Jussi, tupakkakaupan omistaja Rottasota  varjostaja / ääni puhelimessa Äl’ yli päästä perhanaa  poliisi (kreiditoimaton) 1970  Baltutlämningen  Lapa Palkka (tv-elokuva)  Rysä 1972  Sensuela  kertoja (kreditoimaton) 1973  Metrokortti (tv-elokuva)  poliisi 1976  Luottamus  Carl Enckell, senaattori, ministerivaltiosihteeri 1979  Koeputkiaikuinen ja Simon enkelit  konstaapeli 1980  Tulitikkuja lainaamassa  poliisipäällikön ääni (jälkiäänitysääni) Tulipää  tunnistamaton rooli (jälkiäänitysääni) 1981  Kiljusen herrasväki  1. liikenteenohjaaja 1982  Havis Amanda – Helsingin kaunotar  apteekkari Etäällä ja läsnä (tv-elokuva)  oma itsensä Kohta joku tulee (tv-elokuva)   1983  Uuno Turhapuron muisti palailee pätkittäin  suomalaisen kauppavaltuuskunnan johtaja 1984  Uuno Turhapuro armeijan leivissä  poisleikattu rooli Lentävät luupäät  tekniikan tohtori Terassi Eläköön itsemurhaaja  diakoni

Lähteet

 Aiheesta muualla 

Ylen Elävä arkisto: Pjongjang – isä ja poika

Luokka:Suomalaiset näyttelijät
Luokka:Suomalaiset elokuvaohjaajat
Luokka:Suomalaiset teatteriohjaajat
Luokka:Suomalaiset toimittajat
Luokka:Vuonna 1936 syntyneet
Luokka:vuonna 2025 kuolleet